2009. a rally.ee karikavõistluste üldjuhend rahvarallis

Kooskõlastatud: Eesti Autospordi Liidu Rahvaspordi Komitees
Kinnitatud: 10.01.2009. a 

1. KV ÜLDKORRALDAJAD

1.1. 2009. a rally.ee autospordiajakirja karikavõistluste (KV) üldkorraldaja on EAL Rahvaspordi Komitee, koostöös EAL Noortekomitee ja rally.ee autospordiajakirjaga. 

1.2. Üldjuhendi muudatused ja täiendused, mis on üldjuhendi osaks, vormistab EAL Rahvaspordi Komitee ja need avaldatakse vähemalt 14 päeva enne võistlust.

2. KV KALENDERPLAAN

2.1. KV arvestusse kuulub kuni 8 etappi.

2.2. KV etappide loetelu:
14. veebruar - Koeru 
11. aprill - Kesk-Eesti
16. mai - Valgamaa 
27. juuni - Põlvamaa
12. september - Läänemaa 
24. oktoober - Harjumaa 
28. november - Saaremaa 

3. KV OSAVÕTJAD

3.1. KV arvestuses võib osaleda ASN sõitjalitsentsi või rahvasportlase võistlejakaarti omav võistleja.

3.2. Juht võib eri etappidel võistelda erineva kaardilugejaga, kuid hooaja kokkuvõttes autasustatakse ainult ühte kaardilugejat, kelle enne viimast osavõistlust nimetab juht.

4. KV ARVESTUSKLASSID, AUTOD

4.1. KV arvestusklassid:
4.1.1. Neljarattaveolistel autodel osalevad võistlejad (4WD)
4.1.2. Kaherattaveolistel autodel kuni 1600 cm³ osalevad võistlejad (2WD-V)
4.1.3. Kaherattaveolistel autodel üle 1600 cm³ osalevad võistlejad (2WD-S)
4.1.4. Naised (I juht naine) kaherattaveolistel autodel (N)
4.1.5. Kuni 18-aastased noored (k.a.) ainult kaherattaveolistel tänavaautodel (J18). Kuni 16-aastased noored autodel kuni 1600 cm³ ning kuni 18-aastased noored autodel kuni 2000 cm³.
4.1.6. Kuni 21-aastased noored (k.a.) ASN tehnilise kaardiga kaherattaveolistel autodel (V21).
4.1.7. Moskvich Liiga autod (ML)

4.2. Võistelda on lubatud sõiduautodel, millised on lubatud rahvaralli võistlusmäärustikuga ja mis vastavad kehtivatele rahvasprindi ja rahvaralli tehnilistele tingimustele.

4.3. KV korraldaja reserveerib iga võistlusauto esikapotil reklaampinna suurusega kuni 50x20 cm.

5. KV TULEMUSED 

5.1. Igal etapil omistatakse finišiprotokollide järgi arvestuspunkte iga arvestusklassi esimesele viieteistkümnele vastavalt
20-16-14-12-11-10-9-8-7-6-5-4-3-2-1.

5.2. KV tulemused selguvad kogutud arvestuspunktide liitmisel, kusjuures maha arvestatakse üks halvim tulemus, kui etappe toimub kuni kuus (N-1, kus N tähistab toimunud etappide arvu) või kaks halvimat tulemust, kui etappe toimub 7 kuni 8 (N-2, kus N tähistab toimunud etappide arvu). 

5.3. Võrdse punktisumma puhul eelistatakse võistlejat, kes on saavutanud rohkem kõrgemaid etapikohti, edasi paremat tulemust viimasel (eelviimasel jne) toimunud etapil.

5.4. KV loetakse toimunuks, kui kogu hooaja jooksul on etappidel klassis kokku startinuid vähemalt 3.

5.5. Kui on klassis startinuid hooaja jooksul vähem kui 3, autasustatakse ainult klassivõitjat.

6. VÕISTLEMISE KORD 

6.1. Võisteldakse EAL rahvaralli võistlusmääruse eeskujul.

6.2. KV tulemuste kohta võtab EAL Rahvaspordi Komitee vastu kirjalikke proteste 3 päeva jooksul pärast etapi toimumist. 

7. KV AUTASUSTAMINE 

7.1. Iga klassi kolme parimat ekipaaži autasustatakse hooaja lõpus karikatega.

7.2. KV parimate autasustamine toimub 28. novembril 2009. a Orissaare Spordihoones. 
7.2.1. EAL Rahvaspordi Komitee ja KV peakorraldaja jätavad endale õiguse teha autasustamise ajas ja kohas muudatusi, teavitades võistlejaid sellest eelnevalt vähemalt 14 päeva enne autasustamist.